CELEX: 32021R0999
Language: mt
Date: 2021-06-21 00:00:00
Title: Regolament ta’ Implimentazzjoni tal-Kunsill (UE) 2021/999 tal-21 ta' Ġunju 2021 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja

21.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 219/55
               
            
         REGOLAMENT TA’ IMPLIMENTAZZJONI TAL-KUNSILL (UE) 2021/999
         tal-21 ta' Ġunju 2021
         li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (KE) Nru 765/2006 tat-18 ta' Mejju 2006 dwar miżuri restrittivi fir-rigward tal-Belarussja (1) u b'mod partikolari l-Artikolu 8a(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fit-18 ta' Mejju 2006, il-Kunsill adotta r-Regolament (KE) Nru 765/2006 dwar miżuri restrittivi fir-rigward tal-Belarussja.
                  
               
                     (2)
                  
                  
                     Fl-24 u l-25 ta' Mejju 2021, il-Kunsill Ewropew adotta konklużjonijiet li fihom ikkundanna b'mod qawwi l-inżul furzat ta' titjira tar-Ryanair f'Minsk, il-Belarussja, fit-23 ta' Mejju 2021 fejn ġiet ipperikolata s-sikurezza tal-avjazzjoni, u d-detenzjoni mill-awtoritajiet Belarussi tal-ġurnalist Raman Pratasevich u ta' Sofia Sapega. Appella lill-Kunsill biex jadotta elenkar addizzjonali ta’ persuni u entitajiet mill-aktar fis possibbli abbażi tal-qafas ta’ sanzjonijiet rilevanti.
                  
               
                     (3)
                  
                  
                     Fid-dawl tal-gravità ta’ dak l-inċident, jenħtieġ li entità oħra tiġi inkluża fil-lista ta’ persuni fiżiċi u ġuridiċi, entitajiet u korpi soġġetti għall-miżuri restrittivi stabbilita fl-Anness I għar-Regolament (KE) Nru 765/2006.
                  
               
                     (4)
                  
                  
                     Għalhekk, jenħtieġ li l-Anness I għar-Regolament (KE) Nru 765/2006 jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness I għar-Regolament (KE) Nru 765/2006 huwa emendat f'konformità mal-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fil-Lussemburgu, il-21 ta’ Ġunju 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 134, 20.5.2006, p. 1.
      
      
         
            ANNESS
            L-Anness I għar-Regolament (KE) Nru 765/2006 huwa emendat kif ġej:
            
                        (1)
                     
                     
                        l-entità li ġejja tiżdied mat-tabella "B. Persuni ġuridiċi, entitajiet u korpi msemmija fl-Artikolu 2(1)":
                        
                                     
                                 
                                 
                                    Ismijiet
                                    Traskrizzjoni tal-ortografija Belarussa
                                    Traskrizzjoni tal-ortografija Russa
                                 
                                 
                                    Ismijiet
                                    (ortografija Belarussa)
                                    (ortografija Russa)
                                 
                                 
                                    Informazzjoni ta' identifikazzjoni
                                 
                                 
                                    Raġunijiet għall-elenkar
                                 
                                 
                                    Data tal-elenkar
                                 
                              
                                    "15.
                                 
                                 
                                    Belaeronavigatsia
                                    intrapriża tal-istat
                                 
                                 
                                    Belarussu: Белаэронавiгация
                                    Дзяржаўнае прадпрыемства
                                 
                                 
                                    Indirizz: 19 Korotkevich Str., Minsk, 220039, Repubblika tal-Belarussja
                                    Tel.: +375 (17) 215-40-51
                                 
                                 
                                    L-intrapriża tal-Istat BELAERONAVIGATSIA hija responsabbli għall-kontroll tat-traffiku tal-ajru tal-Belarussja. Għalhekk hija responsabbli għad-devjazzjoni tat-titjira tal-passiġġieri FR4978 lejn l-ajruport ta' Minsk mingħajr ġustifikazzjoni xierqa fit-23 ta' Mejju 2021. Din id-deċiżjoni politikament motivata kienet immirata lejn l-arrest u d-detenzjoni tal-ġurnalista tal-oppożizzjoni Raman Pratasevich u Sofia Sapega u hija forma ta' repressjoni kontra s-soċjetà ċivili u l-oppożizzjoni demokratika fil-Belarus.
                                 
                                 
                                    21.6.2021”
                                 
                              
                                     
                                 
                                 
                                     
                                 
                                 
                                    Russu: Белаэронавигация
                                    Государственное предприятие
                                 
                                 
                                    Faks: +375 (17) 213-41-63
                                    Sit web: http://www.ban.by/
                                    Email: office@ban.by
                                    Data tar-reġistrazzjoni: 1996
                                 
                                 
                                    L-intrapriża tal-Istat BELAERONAVIGATSIA hija għalhekk responsabbli għar-repressjoni tas-soċjetà ċivili u tal-oppożizzjoni demokratika.